pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 52/2552

เรื่อง การรายงานการซื้อขายสัญญาซื้อขายล่วงหน้าในต่างประเทศ  
ของลูกค้าโดยตัวแทนซื้อขายสัญญาซื้อขายล่วงหน้า

-----------------------

อาศัยอํานาจตามความในมาตรา 14 และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้ 

“ตัวแทนซื้อขายสัญญา”  หมายความว่า   ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า


ข้อ ๒ ให้ตัวแทนซื้อขายสัญญารายงานการซื้อขายสัญญาซื้อขายล่วงหน้าในต่างประเทศของลูกค้าตามประกาศคณะกรรมการกํากับตลาดทุนว่าด้วยหลักเกณฑ์ในการเป็นตัวแทนซื้อขายสัญญาซื้อขายล่วงหน้าในต่างประเทศ  ทั้งนี้ ตามแบบและวิธีการที่สํานักงาน ก.ล.ต. จัดไว้ในระบบงานอิเล็กทรอนิกส์ของสํานักงาน ก.ล.ต. 


ข้อ ๓ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2552   เป็นต้นไป


ผู้มีอํานาจลงนาม - ประกาศ  ณ วันที่  21 ตุลาคม พ.ศ. 2552

 

 

 

                                                       (นายธีระชัย  ภูวนาถนรานุบาล)

                                                                  เลขาธิการ

          สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ เนื่องจากปัจจุบันตัวแทนซื้อขายสัญญาซื้อขายล่วงหน้าสามารถให้บริการเป็นตัวแทนในการซื้อขายสัญญาซื้อขายล่วงหน้าในต่างประเทศให้แก่ลูกค้าทั่วไปได้ จึงควรกําหนดให้ตัวแทนซื้อขายสัญญาซื้อขายล่วงหน้ามีหน้าที่รายงานการซื้อขายสัญญาซื้อขายล่วงหน้าดังกล่าวต่อสํานักงาน ก.ล.ต. เพื่อให้สามารถติดตามและควบคุมปริมาณการทําธุรกรรมดังกล่าวได้อย่างมีประสิทธิภาพ จึงจําเป็นต้องออกประกาศนี้
คําสั่งกรมสรรพากร

ที่ ท.ป. 316/2562

เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร

-------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขา สําหรับผู้มีหน้าที่เสียภาษีเงินได้บุคคลธรรมดา ไม่ว่าจะมีภูมิลําเนาในอําเภอหรือเขตท้องที่ใด

(1) หน่วยบริการรับชําระภาษีอากรของสํานักงานสรรพากรพื้นที่สาขาเมืองสตูล ที่ตั้งอยู่ ณ ที่ว่าการอําเภอส่วนหน้าเกาะหลีเป๊ะ หมู่ 7 ตําบลเกาะสาหร่าย อําเภอเมืองสตูล จังหวัดสตูล

(2) หน่วยบริการรับชําระภาษีอากรของสํานักงานสรรพากรพื้นที่สาขาควนกาหลง ที่ตั้งอยู่ ณ ที่ว่าการอําเภอมะนัง หมู่ 1 ตําบลปาล์มพัฒนา อําเภอมะนัง จังหวัดสตูล

(3) หน่วยบริการรับชําระภาษีอากรของสํานักงานสรรพากรพื้นที่สาขาละงู ที่ตั้งอยู่ ณ หน่วยพิทักษ์ป่าวังสายทอง บริเวณหน้าน้ําตกวังสายทอง หมู่ 10 ตําบลน้ําผุด อําเภอละงู จังหวัดสตูล


ข้อ ๒ ให้สรรพากรพื้นที่สตูล ออกคําสั่งเป็นหนังสือแต่งตั้งข้าราชการพลเรือนสามัญในสังกัดเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงิน ซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระภาษีเงินได้บุคคลธรรมดาตามประมวลรัษฎากร ดังต่อไปนี้

(1) หน่วยบริการรับชําระภาษีอากรตามข้อ 1 (1) ตั้งแต่วันที่ 20 มกราคม พ.ศ. 2563 ถึงวันที่ 24 มกราคม พ.ศ. 2563

(2) หน่วยบริการรับชําระภาษีอากรตามข้อ 1 (2) ตั้งแต่วันที่ 18 กุมภาพันธ์ พ.ศ. 2563 ถึงวันที่ 20 กุมภาพันธ์พ.ศ. 2563

(3) หน่วยบริการรับชําระภาษีอากรตามข้อ 1 (3) ตั้งแต่วันที่ 19 กุมภาพันธ์ พ.ศ. 2563 ถึงวันที่ 20 กุมภาพันธ์ พ.ศ. 2563


ผู้มีอํานาจลงนาม - สั่ง ณ วันที่ 27 ธันวาคม พ.ศ. 2562

 

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ/น. 8/2551

เรื่อง  การรายงานการลงทุนในทรัพย์สินต่างประเทศของบริษัทหลักทรัพย์

-----------------

                   อาศัยอํานาจตามความในข้อ 1 (3)  แห่งประกาศคณะกรรมการกํากับหลักทรัพย์และตลาดหลักทรัพย์  เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535  สํานักงานออกข้อกําหนดไว้ดังต่อไปนี้


ข้อ ๑ ในประกาศนี้  
                   “บริษัทหลักทรัพย์”  หมายความว่า   บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ที่มิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน  การจัดการกองทุนรวม และการจัดการกองทุนส่วนบุคคล

                   “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ให้บริษัทหลักทรัพย์จัดทําและส่งรายงานการลงทุนหรือจําหน่ายทรัพย์สินซึ่งต้องมีการเคลื่อนย้ายเงินของบริษัทหลักทรัพย์ออกจากประเทศหรือเข้ามาจากต่างประเทศ  โดยให้จัดทําและส่งข้อมูลดังกล่าวตามแบบและวิธีการที่สํานักงานจัดไว้ในระบบอิเล็กทรอนิกส์ หรือตามรูปแบบอื่นใดที่สํานักงานจะแจ้งให้บริษัทหลักทรัพย์ทราบล่วงหน้า


ข้อ ๓ ประกาศนี้ให้ใช้บังคับตั้งแต่วันที่  14 มีนาคม  พ.ศ. 2551       เป็นต้นไป


ผู้มีอํานาจลงนาม -           ประกาศ ณ  วันที่  12  มีนาคม พ.ศ. 2551

 

(นายธีระชัย  ภูวนาถนรานุบาล)  
เลขาธิการ  
สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้  คือ เนื่องจากปัจจุบันบริษัทหลักทรัพย์สามารถนําเงินไปลงทุนในต่างประเทศได้ ซึ่งการลงทุนในกรณีดังกล่าวมีความเสี่ยงเพิ่มขึ้นจากการลงทุนภายในประเทศ  เช่น ความเสี่ยงในอัตราแลกเปลี่ยนเงิน ความเสี่ยงในด้านเศรษฐกิจและการเมืองของประเทศที่ไปลงทุน รวมทั้งความเสี่ยงในเชิงภูมิภาคที่เป็นที่ตั้งของประเทศนั้นด้วย  เป็นต้น อันส่งผลกระทบต่อฐานะการเงินของบริษัทได้ ดังนั้น เพื่อให้สามารถติดตามและควบคุมปริมาณการลงทุนของบริษัทในต่างประเทศได้  จึงต้องออกประกาศฉบับนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ/น.   12 /2551

เรื่อง   หลักเกณฑ์ในการจัดให้มีระบบการบริหารความเสี่ยง

เพื่อการดําเนินธุรกิจอย่างต่อเนื่องของผู้ประกอบธุรกิจ  
สัญญาซื้อขายล่วงหน้า

                                                       

 

                   อาศัยอํานาจตามความใน (1)  ข้อ 7 วรรคหนึ่งแห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547  และข้อ 28/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 25/2549  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 3) ลงวันที่ 25 ตุลาคม พ.ศ. 2549

                   (2)  ข้อ 2(1) และข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2547 เรื่อง หลักเกณฑ์การจัดการเงินทุนสัญญาซื้อขายล่วงหน้า ลงวันที่ 16 เมษายน พ.ศ. 2547สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “ผู้ประกอบธุรกิจสัญญา”  หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าหรือผู้จัดการเงินทุนสัญญาซื้อขายล่วงหน้า หรือผู้ได้รับการจดทะเบียนการประกอบธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้า


ข้อ ๒ ให้ผู้ประกอบธุรกิจสัญญาจัดให้มีระบบการบริหารความเสี่ยงเพื่อการดําเนินธุรกิจอย่างต่อเนื่องตามหลักเกณฑ์ที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ/น/ด/ข.     11 /2551  เรื่อง หลักเกณฑ์ เงื่อนไข และวิธีการในการจัดให้มีระบบการบริหารความเสี่ยงเพื่อการดําเนินธุรกิจอย่างต่อเนื่องของบริษัทหลักทรัพย์ ลงวันที่  28  เมษายน พ.ศ. 2551 ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 


ข้อ ๓ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2551 เป็นต้นไป


ผู้มีอํานาจลงนาม -                              ประกาศ  ณ วันที่  28 เมษายน พ.ศ. 2551 

 

 

 

                                                          (นายธีระชัย  ภูวนาถนรานุบาล)

                                                                   เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์
คําสั่งกรมสรรพากร

ที่ ท.ป. 315/2562

เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร

-----------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 มาตรา 83 และมาตรา 91/10 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาหลักสี่ ที่ตั้งอยู่ ณ อาคารรัฐประศาสนภักดี ชั้น 6 ศูนย์ราชการเฉลิมพระเกียรติ 80 พรรษา เลขที่ 120 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาหลักสี่ สําหรับผู้มีหน้าที่ยื่นแบบแสดงรายการและชําระหรือนําส่งเงินภาษีอากรไม่ว่าจะมีภูมิลําเนาอยู่ในอําเภอหรือเขตท้องที่ใด


ข้อ ๒ ห้สรรพากรพื้นที่กรุงเทพมหานคร 9 ออกคําสั่งเป็นหนังสือแต่งตั้งข้าราชการพลเรือนสามัญในสังกัดเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ให้ถือว่าเป็นการสมบูรณ์เมื่อได้รับใบเสร็จรับเงิน ซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีอากรตามประมวลรัษฎากร วันทําการปกติ ตั้งแต่วันที่ 1 มกราคม พ.ศ. 2563 ถึงวันที่ 31 ธันวาคม พ.ศ. 2563 เว้นวันหยุดราชการ


ผู้มีอํานาจลงนาม - สั่ง ณ วันที่ 27 ธันวาคม พ.ศ. 2562

 

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร
คําสั่งกรมสรรพากร

ที่ ท.ป. 314/2562

เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร

----------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพอาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้


ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศูนย์การค้า เจ.เจ.มอลล์ ถนนกําแพงเพชร 2 แขวงจตุจักร เขตจตุจักร กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาจตุจักร สําหรับผู้มีหน้าที่เสียภาษีเงินได้บุคคลธรรมดา ตามมาตรา 56 ทวิ แห่งประมวลรัษฎากร ที่จะต้องยื่นรายการภายในเดือนกันยายน พ.ศ. 2562 ไม่ว่าจะมีภูมิลําเนาในอําเภอหรือเขตท้องที่ใด


ข้อ ๒ ให้สรรพากรพื้นที่กรุงเทพมหานคร 7 ออกคําสั่งเป็นหนังสือแต่งตั้งข้าราชการพลเรือนสามัญในสังกัดเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ตั้งแต่วันที่ 24 สิงหาคม พ.ศ. 2562 ถึงวันที่ 25 สิงหาคม พ.ศ. 2562


ผู้มีอํานาจลงนาม - สั่ง ณ วันที่ 16 สิงหาคม พ.ศ. 2562

 

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.   38/2551

เรื่อง  การยกเลิกประกาศเกี่ยวกับการเสนอขายหลักทรัพย์

ให้แก่กรรมการหรือพนักงานของบริษัท

                                      

โดยที่คณะกรรมการกํากับตลาดทุนได้ปรับปรุงหลักเกณฑ์เกี่ยวกับการเสนอขายหลักทรัพย์ที่ออกใหม่ให้แก่กรรมการหรือพนักงานของบริษัทให้มีความเหมาะสมยิ่งขึ้น เพื่อให้สอดคล้องต่อการปรับปรุงหลักเกณฑ์ดังกล่าว จึงเป็นการสมควรให้มีการยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่เกี่ยวข้องด้วย

อาศัยอํานาจตามความในมาตรา 59 โดยได้รับความเห็นชอบจากคณะกรรมการกํากับตลาดทุน  มาตรา 61 มาตรา 72 มาตรา 81และมาตรา 89 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกประกาศดังต่อไปนี้  
(1)  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 37/2543  เรื่อง แบบของร่างหนังสือชี้ชวน การรายงานผลการขายหลักทรัพย์ และการจัดทําและเปิดเผยรายงานการถือหลักทรัพย์ของผู้บริหารและผู้สอบบัญชีของบริษัทต่างประเทศที่เสนอขายหลักทรัพย์ให้แก่กรรมการหรืพนักงานของบริษัทต่างประเทศ บริษัทร่วม บริษัทย่อย หรือสาขาของบริษัทดังกล่าว ในประเทศไทย ลงวันที่ 24 สิงหาคม พ.ศ. 2543

(2)  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อจ. 23 /2543 เรื่อง การให้ความเห็นชอบผู้สอบบัญชีของบริษัทต่างประเทศที่เสนอขายหลักทรัพย์ให้แก่กรรมการหรือพนักงานของบริษัทต่างประเทศ บริษัทร่วม หรือบริษัทย่อย หรือสาขาของบริษัทดังกล่าว ในประเทศไทย ลงวันที่ 17 พฤศจิกายน พ.ศ. 2543   

(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 54/2544  เรื่อง แบบของร่างหนังสือชี้ชวนและการรายงานผลการขายหลักทรัพย์ต่อกรรมการหรือพนักงาน ลงวันที่ 11 พฤศจิกายน พ.ศ. 2544


ข้อ ๒ ประกาศนี้ให้ใช้บังคับตั้งแต่วันที่  1 มกราคม  พ.ศ. 2552  เป็นต้นไป 


ผู้มีอํานาจลงนาม -                             ประกาศ   ณ  วันที่   24 ธันวาคม  พ.ศ. 2551                                 

 

 

                                                                                             (นายธีระชัย ภูวนาถนรานุบาล)

                                                                                                             เลขาธิการ

                                                                  สํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงการคลัง

เรื่อง การขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม ของผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศ

-------------------------------------

โดยที่มาตรา 82/13 วรรคสองและวรรคสาม แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 53) พ.ศ. 2564 กําหนดให้ผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศ เป็นผู้มีหน้าที่เสียภาษีมูลค่าเพิ่ม และมีหน้าที่ยื่นแบบแสดงรายการภาษีและชําระภาษีมูลค่าเพิ่ม ตามมาตรา 83 แห่งประมวลรัษฎากร

รัฐมนตรีว่าการกระทรวงการคลังพิจารณาแล้วเห็นว่า เพื่อให้การยื่นแบบแสดงรายการภาษีและชําระภาษีมูลค่าเพิ่มของผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศเป็นไปในแนวทางเดียวกันกับการยื่นแบบแสดงรายการภาษีและชําระภาษีมูลค่าเพิ่มผ่านระบบเครือข่ายอินเทอร์เน็ตของผู้ประกอบการอื่น ๆ จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม สําหรับแบบ P.P.30.9 ซึ่งผู้ประกอบการจะต้องยื่นแบบแสดงรายการภาษีตามมาตรา 83 แห่งประมวลรัษฎากร ภายในวันที่ 15 ของเดือนถัดไป โดยให้ขยายกําหนดเวลาดังกล่าวออกไปเป็นภายในวันที่ 23 ของเดือนถัดไป

ประกาศนี้ให้ใช้บังคับตั้งแต่วันที่ 1 กันยายน พ.ศ. 2564 เป็นต้นไป


ผู้มีอํานาจลงนาม - ประกาศ ณ วันที่ 9 กันยายน พ.ศ. 2564

 

อาคม เติมพิทยาไพสิฐ

(นายอาคม เติมพิทยาไพสิฐ)

รัฐมนตรีว่าการกระทรวงการคลัง
ประกาศกระทรวงการคลัง

เรื่อง การขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม ของผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศ (ฉบับที่ 2)

------------------------------------------------

โดยที่มาตรา 82/13 วรรคสองและวรรคสาม แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 53) พ.ศ. 2564 กําหนดให้ผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศเป็นผู้มีหน้าที่เสียภาษีมูลค่าเพิ่ม และมีหน้าที่ยื่นแบบแสดงรายการภาษีและชําระภาษีมูลค่าเพิ่ม ตามมาตรา 83 แห่งประมวลรัษฎากร โดยเริ่มมีหน้าที่ยื่นแบบแสดงรายการภาษีและชําระภาษีมูลค่าเพิ่มในเดือนภาษีกันยายน 2564 เป็นเดือนภาษีแรก ซึ่งผู้ประกอบการดังกล่าวยังมีความเข้าใจที่คลาดเคลื่อนเกี่ยวกับวิธีการและกําหนดเวลาการยื่นแบบแสดงรายภาษี ตลอดจนระยะเวลาในการโอนเงินจากต่างประเทศมายังกรมสรรพากร ส่งผลให้ไม่อาจชําระภาษีได้ภายในเวลาที่กฎหมายกําหนด รัฐมนตรีว่าการกระทรวงการคลังจึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม สําหรับแบบ P.P.30.9 ซึ่งผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอกนิกส์แพลตฟอร์มจากต่างประเทศ จะต้องยื่นแบบแสดงรายการภาษีภายในวันที่ 23 ของเดือนถัดไป ตามมาตรา 83 แห่งประมวลรัษฎากรประกอบกับประกาศกระทรวงการคลัง เรื่อง การขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่มของผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศ ลงวันที่ 9 กันยายน พ.ศ. 2564 ดังต่อไปนี้

ข้อ 1 ให้ขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม สําหรับเดือนภาษีกันยายน 2564 ซึ่งต้องยื่นภายในวันที่ 25 ตุลาคม พ.ศ. 2564 ออกไปเป็นภายในวันที่ 29 ตุลาคม พ.ศ. 2564

ข้อ 2 ให้ขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม สําหรับเดือนภาษีตุลาคม 2564 ซึ่งต้องยื่นภายในวันที่ 23 พฤศจิกายน พ.ศ. 2564 ออกไปเป็นภายในวันที่ 30 พฤศจิกายน พ.ศ. 2564

ข้อ 3 ให้ขยายกําหนดเวลาการยื่นแบบแสดงรายการภาษีและชําระภาษีมูลค่าเพิ่ม สําหรับเดือนภาษีพฤศจิกายน 2564 ซึ่งต้องยื่นภายในวันที่ 23 ธันวาคม พ.ศ. 2564 ออกไปเป็นภายในวันที่ 30 ธันวาคม พ.ศ. 2564

ประกาศ ณ วันที่ 7 ธันวาคม พ.ศ. 2564

อาคม เติมพิทยาไพสิฐ

(นายอาคม เติมพิทยาไพสิฐ)

รัฐมนตรีว่าการกระทรวงการคลัง
ประกาศกระทรวงการคลัง

เรื่อง การขยายกําหนดเวลาการยื่นคําร้องขอคืนภาษีอากร

สําหรับการดําเนินการตามข้อบทว่าด้วยวิธีการดําเนินการเพื่อความตกลงร่วมกัน

ของสัญญาหรือข้อผูกพันว่าด้วยการเว้นการเก็บภาษีซ้อน

--------------------------------------------------------------------------------------

เพื่อรองรับการดําเนินการตามข้อบทว่าด้วยวิธีการดําเนินการเพื่อความตกลงร่วมกันของสัญญาหรือข้อผูกพันว่าด้วยการเว้นการเก็บภาษีซ้อนที่รัฐบาลไทยได้ทําไว้กับรัฐบาลต่างประเทศ หรือที่สํานักงานการค้าและเศรษฐกิจไทยได้ทําไว้กับสํานักงานเศรษฐกิจและการค้าของต่างประเทศอย่างสมบูรณ์ รัฐมนตรีว่าการกระทรวงการคลังอาศัยอํานาจตามมาตรา 3 อัฏฐ วรรคสอง แห่งประมวลรัษฎากรขยายกําหนดเวลาการยื่นคําร้อง ดังต่อไปนี้


ข้อ ๑ ให้ขยายกําหนดเวลาการยื่นคําร้องขอคืนภาษีอากรตามมาตรา 27 ตรี และมาตรา 63 แห่งประมวลรัษฎากร ให้แก่ผู้มีสิทธิขอคืนภาษีอากรตามผลของการดําเนินการตามข้อบทว่าด้วยวิธีการดําเนินการเพื่อความตกลงร่วมกัน กรณีที่พ้นกําหนดเวลาการยื่นคําร้องขอคืนภาษีอากร ออกไปอีกเป็นเวลา 60 วันนับแต่วันที่ผู้นั้นได้รับหนังสือแจ้งผลการดําเนินการตามข้อบทว่าด้วยวิธีการดําเนินการเพื่อความตกลงร่วมกันจากเจ้าหน้าที่ผู้มีอํานาจของประเทศไทย ทั้งนี้ สําหรับกรณีที่สัญญาหรือข้อผูกพันว่าด้วยการเว้นการเก็บภาษีซ้อนได้กําหนดให้ใช้บังคับผลการดําเนินการนั้นโดยไม่คํานึงถึงอายุความตามประมวลรัษฎากร

“ข้อบทว่าด้วยวิธีการดําเนินการเพื่อความตกลงร่วมกัน” หมายความว่า ข้อบทว่าด้วยวิธีการดําเนินการเพื่อความตกลงร่วมกัน (Mutual Agreement Procedure) ของสัญญาหรือข้อผูกพันว่าด้วยการเว้นการเก็บภาษีซ้อนที่รัฐบาลไทยได้ทําไว้กับรัฐบาลต่างประเทศ หรือที่สํานักงานการค้าและเศรษฐกิจไทยได้ทําไว้กับสํานักงานเศรษฐกิจและการค้าของต่างประเทศ

“เจ้าหน้าที่ผู้มีอํานาจ” หมายความว่า เจ้าหน้าที่ผู้มีอํานาจตามสัญญาหรือข้อผูกพันว่าด้วยการเว้นการเก็บภาษีซ้อนที่รัฐบาลไทยได้ทําไว้กับรัฐบาลต่างประเทศ หรือที่สํานักงานการค้าและเศรษฐกิจไทยได้ทําไว้กับสํานักงานเศรษฐกิจและการค้าของต่างประเทศ แล้วแต่กรณี


ข้อ ๒ ประกาศนี้ให้ใช้บังคับสําหรับการยื่นคําขอของผู้มีสิทธิขอคืนภาษีอากรที่ได้ยื่นต่อเจ้าหน้าที่ผู้มีอํานาจดําเนินการตามข้อบทว่าด้วยวิธีการดําเนินการเพื่อความตกลงร่วมกัน (Mutual Agreement Procedure) ของสัญญาหรือข้อผูกพันว่าด้วยการเว้นการเก็บภาษีซ้อนที่รัฐบาลไทยได้ทําไว้กับรัฐบาลต่างประเทศ หรือที่สํานักงานการค้าและเศรษฐกิจไทยได้ทําไว้กับสํานักงานเศรษฐกิจและการค้าของต่างประเทศตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 21 กรกฎาคม พ.ศ. 2564

 

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศกระทรวงการคลัง

เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต

(ฉบับที่ 5)

---------------------------------------------------

โดยที่สถานการณ์การแพร่ระบาดของโรคติดเชื้อไวรัสโคโรนา 2019 ยังคงมีความรุนแรงและกระจายครอบคลุมทั่วประเทศ ส่งผลกระทบต่อการดําเนินชีวิตของประชาชนและสภาวะเศรษฐกิจของประเทศไทยทั้งทางตรงและทางอ้อม เพื่อบรรเทาและเยียวยาผลกระทบจากการแพร่ระบาดดังกล่าวและส่งเสริมการคงระยะห่างทางสังคม โดยการสนับสนุนให้ประชาชนทําธุรกรรมทางภาษีที่บ้าน TAX from Home รัฐมนตรีว่าการกระทรวงการคลัง จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการยื่นรายการ การนําส่ง หรือการชําระภาษีอากรตามประมวลรัษฎากร ออกไปตามความจําเป็นแก่กรณีให้แก่ผู้ประกอบการ ดังต่อไปนี้

ข้อ 1 ให้ขยายกําหนดเวลาการยื่นรายการ การนําส่งภาษี และการชําระภาษี ตามมาตรา 3 เตรส มาตรา 52 มาตรา 59 มาตรา 65 จัตวา มาตรา 69 ทวิ มาตรา 70 มาตรา 70 ทวิ มาตรา 83 มาตรา 83/5 มาตรา 83/6 และมาตรา 83/7 แห่งประมวลรัษฎากร ผ่านระบบเครือข่ายอินเทอร์เน็ต สําหรับเดือนมิถุนายน พ.ศ. 2564 จากภายในวันที่ 15 กรกฎาคม พ.ศ. 2564 หรือภายในวันที่ 23 กรกฎาคม พ.ศ. 2564 แล้วแต่กรณี ตามที่ได้รับการขยายกําหนดเวลาตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต (ฉบับที่ 3) ลงวันที่ 15 ธันวาคม พ.ศ. 2563 ออกไปเป็นภายในวันที่ 30 กรกฎาคม พ.ศ. 2564

ข้อ 2 ให้ขยายกําหนดเวลาการยื่นรายการ การนําส่งภาษี และการชําระภาษี ตามมาตรา 3 เตรส มาตรา 52 มาตรา 59 มาตรา 65 จัตวา มาตรา 69 ทวิ มาตรา 70 มาตรา 70 ทวิ มาตรา 83 มาตรา 83/5 มาตรา 83/6 และมาตรา 83/7 แห่งประมวลรัษฎากร ผ่านระบบเครือข่ายอินเทอร์เน็ต สําหรับเดือนกรกฎาคม พ.ศ. 2564 จากภายในวันที่ 15 สิงหาคม พ.ศ. 2564 หรือภายในวันที่ 23 สิงหาคม พ.ศ. 2564 แล้วแต่กรณี ตามที่ได้รับการขยายกําหนดเวลาตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต (ฉบับที่ 3) ลงวันที่ 15 ธันวาคม พ.ศ. 2563 ออกไปเป็นภายในวันที่ 31 สิงหาคม พ.ศ. 2564

ข้อ 3 แบบแสดงรายการภาษีที่ผู้มีหน้าที่เสียภาษีหรือนําส่งภาษีได้รับการขยายกําหนดเวลาการยื่นรายการและชําระภาษีอากรหรือนําส่งภาษี มีดังนี้

(1) ภาษีเงินได้หัก ณ ที่จ่าย ตามแบบ ภ.ง.ด.1 ภ.ง.ด.2 ภ.ง.ด.3 ภ.ง.ด.53 ภ.ง.ด.54

(2) ภาษีมูลค่าเพิ่ม ตามแบบ ภ.พ.30 และ ภ.พ.36

ประกาศ ณ วันที่ 14 พฤษภาคม พ.ศ. 2564

อาคม เติมพิทยาไพสิฐ

(นายอาคม เติมพิทยาไพสิฐ)

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีให้แก่ผู้มีหน้าที่เสียภาษีเงินได้บุคคลธรรมดา

สําหรับเงินได้พึงประเมินประจําปีภาษี พ.ศ. 2564

----------------------------------------------------------------------------

โดยที่คณะรัฐมนตรีได้มีมติเมื่อวันที่ 3 สิงหาคม 2564 เห็นชอบมาตรการบรรเทาผลกระทบของประชาชนในการติดต่อราชการเพื่อขออนุญาตกับหน่วยงานของรัฐจากสถานการณ์การแพร่ระบาดของโรคติดเชื้อไวรัสโคโรนา 2019 โดยให้หน่วยงานของรัฐที่มีอํานาจหน้าที่ในการรับชําระภาษีหรือเงินอื่นใดที่บุคคลต้องชําระ พิจารณาขยายระยะเวลาการชําระภาษีหรือเงินอื่นใดเพื่อบรรเทาความเดือดร้อนที่ได้รับผลกระทบทางเศรษฐกิจ รัฐมนตรีว่าการกระทรวงการคลัง จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการยื่นรายการและชําระภาษีตามประมวลรัษฎากร เฉพาะกรณีการยื่นผ่านระบบเครือข่ายอินเทอร์เน็ต ให้แก่ผู้มีหน้าที่เสียภาษีเงินได้บุคคลธรรมดา ดังต่อไปนี้


ข้อ ๑ ให้ขยายกําหนดเวลาการยื่นรายการและชําระภาษีตามมาตรา 56 ทวิ แห่งประมวลรัษฎากร ตามแบบแสดงรายการภาษีเงินได้บุคคลธรรมดาครึ่งปี ภ.ง.ด.94 สําหรับเงินได้พึงประเมินประจําปีภาษี พ.ศ. 2564 สําหรับกรณีที่จะต้องยื่นรายการและชําระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกําหนดเวลาการยื่นแบบแสดงรายการและชําระภาษีผ่านระบบเครือข่ายอินเทอร์เน็ต (ฉบับที่ 3) ลงวันที่ 15 ธันวาคม พ.ศ. 2563 ภายในวันที่ 8 ตุลาคม พ.ศ. 2564 ออกไปเป็นภายในวันที่ 30 ธันวาคม พ.ศ. 2564


ข้อ ๒ กรณีการยื่นรายการเพื่อเสียภาษีเงินได้บุคคลธรรมดาตามข้อ 1 และได้รับสิทธิผ่อนชําระเป็น 3 งวด ตามมาตรา 64 (1) แห่งประมวลรัษฎากร จะต้องผ่อนชําระภายในกําหนดเวลา ดังนี้

(1) งวดที่หนึ่ง ต้องชําระพร้อมกับการยื่นรายการภายในกําหนดเวลาที่ได้รับอนุมัติให้ขยายออกไป

(2) งวดที่สอง ต้องชําระภายในหนึ่งเดือนนับแต่วันสุดท้ายที่ต้องชําระงวดที่หนึ่ง

(3) งวดที่สาม ต้องชําระภายในหนึ่งเดือนนับแต่วันสุดท้ายที่ต้องชําระงวดที่สอง

การชําระภาษีตามวรรคหนึ่ง หากไม่ชําระงวดใดงวดหนึ่งภายในเวลาที่กําหนดไว้ ผู้ต้องเสียภาษีหมดสิทธิที่จะชําระภาษีเป็นรายงวดต่อไป และต้องเสียเงินเพิ่มตามมาตรา 27 แห่งประมวลรัษฎากร สําหรับงวดที่ไม่ชําระและงวดต่อ ๆ ไป โดยคํานวณเงินเพิ่มตั้งแต่วันพ้นกําหนดเวลาการยื่นรายการ ที่ได้รับอนุมัติให้ขยายออกไปตามประกาศนี้จนถึงวันชําระ


ผู้มีอํานาจลงนาม - ประกาศ ณ วันที่ 23 สิงหาคม พ.ศ. 2564

อาคม เติมพิทยาไพสิฐ

(นายอาคม เติมพิทยาไพสิฐ)

รัฐมนตรีว่าการกระทรวงการคลัง